Foto: Davor Pongračić, Sandra Šimunović, Goran Mehkek, Damir Krajač, Admir Buljubašić/Cropix, Index, Vlada RH, Željko Lukunić, Borna Filić/Pixsell

VLADIN avion odletio je iz Zagreba po generale oko 12.40! Avion je oko 14:30 krenuo iz Rotterdama, a u 16 sati i 6 minuta sletio je u zagrebačku Zračnu luku. Nakon slijetanja generali su se uputili na Trg bana Jelačića gdje ih je dočekalo 50 tisuća ljudi! Tamo su održali kratke govore a zatim se, iza 19 sati uputili na misu u zagrebačku Katedralu koji je vodio kardinal Josip Bozanić. Nakon mise otišli su na Pantovčak gdje su ih dočekali brojni visoki dužnosnici.

Kako je tekao dan od dolaska u Zračnu luku Zagreb pročitajte u nastavku, a sve ostale vijesti i reakcije na presudu pročitajte ovdje.

> Ovdje pročitajte obrazloženje presude te pogledajte video snimku iz Haaga

Tijek događaja:

22:30 Ante Gotovina napokon je stigao u svoj dom! U kući na zagrebačkom Srebrnjaku s njim su supruga Dunja i djeca.

20:25 "Na početku rata bio sam policajac, malo sam znao, ali na kraju smo stvorili našu vojsku i bio sam ponosan. Moj ponos je bio srušen optužnicom da sam praktički člna zločinačkog pothvata. To me jako pogodilo i mislio sam da ću umrijeti ako se takva presuda donese. Mnogi koji su danas ovdje su nam pomagali. I oni kojisu bili na dužnostima, i oni koji nisu. Nama je bilo lakše jer smo znali da su iza nas naši građani, naši branitelji i naše institucije. Ja sam siguran da će sada svi u svijetu i sve naše buduće generacije moći reći da mi imamo profesionalnu armiju. Ponosan bude svatko tko je bio prpadnik hrvastke oružane sile, ali i svaki građanin koji će otićiu svijet i moći kazati "Ja sam Hrvat". Nemamo nikakvemrlje na svojoj povijesnoj karti", rekao je Markač pred gostima na Pantovčaku.

20:23 "Imao sam stručan tim iljude koji su teško radili, mnogo godina radili, i na kraju je došlo ono šu što smo vjerovali, a to je da će sud donijeti pravednuodluku. I donijeli su. Domovinski rat završio je s Olujom, ali danas je ovo pravna Oluja. Naša budućnost pripada nama. Sretan sam što vidim ove ljude ovdje, moje suborce, mojeprijatelje. Mnogi su ostarili, imaju sijede", našalio se Gotovina kod Josipovića.

20:00 Generali su stigli na Pantovčak.

17:50 Generali su se uputili na misu

17:36

"Prvo moram zahvaliti svima vama koji ste bili uz nas kada nam je bilo najteže. U srcu sam uvijek nosio svoju domovinu, a domovina ste svi vi! Znao sam da nisam sam i bilo mi je puno lakše. Znao sam da nije bilo zločinačkog pothvata i da su hrvatska vojska i hrvatska policija časno oslobodili svoju domovinu. Sretan sam da će u budućnosti svaki Hrvat i njegovi nasljedici bilo gdje u svijetu reći 'mi imamo hrvatsku domovinu i oslobodili smo je bez ikakve mrlje'. Sretan sam što ćemo u svijetu s ponosom govoriti 'naša domovina Hrvatska'. Neka u njoj žive svi dobronamjerni ljudi. I oni koji dođu i žele živjeti u njoj i žele Hrvatskoj dobro. U ratu izvojevali smo prekrasnu pobjedu, pobjedu koja ulazi u svjetske anale vojnih pobjeda. Te će se pobjede izučavati, ali od sada bez ikakve mrlje. Hrvatska je slobodna. Hrvatska je stvorila časnu silu, hrvatsku oružanu silu, koja je pobjedila agresora i izborila svoju slobodu. U našu domovinu neka dođu ljudi iz cijeloga svijeta, ljudi dobra volje, i neka se žive našim ljepotama i našemu suživotu. Svima skupa od srca veliko vam hvala. Živio nam hrvatski narod i hrvatska pobjeda! Zauvijek!", rekao je Markač.

17:35 "Želim zahvaliti svim građanima Hrvatske koji su nas podržali, bili uz nas svo ovo vrijeme. Zahvalan sam predsjedniku Republike, instituciji predsjednika Republike, predsjedniku Vlade, ministru obrane, ministru pravosuđa i posebno preko Ministarstva vanjskih poslova hrvatskom veleposlanstvu u Den Haagu, koje je sve ove godine bilo s nama. Budućnost je pred nama. Budućnost je u našim rukama. I mi smo svi zajedno. Hvala vam i sretno", rekao je Gotovina kojega su pri spominjaju političara prekidali zvižduci okupljenih!

17:32: "Sretni smo što smo s vama večeras svi zajedno. Ovo je naša zajednička pobjeda, Bila je oluja u ratu, ovo je pravna oluja. Pobijedili smo. Ovo je točka na i. Rat pripada prošlosti. Okrenimo se svi zajedno budućnosti", rekao je Gotovina.

17:32 "Hvala vam", prvo se obratio Markač okupljenima!

17:23 Kolona s generalima stigla je na Trg. Ori se Thompsonova "Lijepa li si"

17:20 Na trgu ima pedeset tisuća ljudi! Oko trga se nalazi još na tisuće ljudi!

16:51 Što su prvo rekli po dolasku u Hrvatsku Media servisu su otkrili šef Udruge specijalaca Josip Klemm i Markačeva sestra Brankica Janči. "Da su sretni i da su nevini i da su stvarno sretni što su ponovno došli u Hrvatsku", rekao je Klemm. "On ništa nije stigao reći. Tu je prevelika gužva. Sretni su, ništa drugo, baš su svi sretni", istaknula je Janči.

16:37 Generali su na putu prema Trgu bana Jelačića. U 18 sati na Pantovčaku će ih primiti Ivo Josipović.

16:33 Na Plesu se skandira "Ante Gotovina!". Kolona iz Zračne luke uskoro kreće prema centru Zagreba.

16:30 Na Trgu bana Jelačića generale čeka više desetaka tisuća ljudi.

16:26 Gotovina i Markač iz Zračne luke idu na Trg bana Jelačića, gdje je organiziran doček.

16:18 Gotovinu i Markača u zračnu je luku došlo pozdraviti oko tisuću građana. Generali su nakon fotografiranja došli pozdraviti građane na pisti.

Tekst se nastavlja ispod oglasa

16:16 Gotovina je mahuo prema kamerama. Markač i Gotovina razvili su hrvatsku zastavu, te će se zajedno fotografirati na Plesu.

16:13 Gotovina i Markač izašli su iz zrakoplova. Markač u rukama drži hrvatsku zastavu, kojom ga je ministar Kotromanović zaogrnuo.

16:09 Avion je, baš kao što je najavljeno, dočekan vodenim pozdravom.

16:07 Milanović i Leko sa svojom pratnjom izašli su na pistu kako bi pozdravili generale. U njihovom društvu je i Ivan Čermak, koji je oslobođen u prvostupanjskoj raspravi.

16:06 Avion s generalima Gotovinom i Markačem sletio je na Pleso.

16:03 Gotovinu i Markača na Plesu čekaju Zoran Milanović i predsjednik Sabora Josip Leko. Ivo Josipović nije u Zračnoj luci. Najavljeno je da će generale primiti na Pantovčaku.

15:57 Do daljnjega je obustavljen promet Trgom bana Jelačića!

15:53 Index doznaje s mjesta događaja kako će vatrogasci generale pozdraviti vodenim pozdravom!

15:46 HTV je javio kako će nakon dočeka na Trgu generali zajedno s sa svojim suborcima otići na misu u Katedralu!

15:35 Novinari su pušteni na pistu! Očekuje se dolazak generala!

15:30 Na Trgu se okupilo više tisuća ljudi! ori se pjesma, čekaju se generali!

"Idemo prema našim prijateljima"

Gotovinin odvjetnik napisao je na Twitteru oko 13.45 da kreću prema Zagrebu! Generali Markač i Gotovina su koju minutu ranije napustili pritvor i uputili se prema perodromu u Rotterdamu, gdje će se ukrcati u avion Vlade RH koji je oko 14.10 sletio na roterdamski aerodrom. "Krećemo prema Zagrebu, kako bismo se susreli sa stotinama tisuća najbližih prijatelja generala Gotovine :)", napisao je Mišetić na Twitteru.

Na Plesu će generale dočekati premijer Milanović i predsjednik Josipović te njihovi najbliži suborci. No, i tamo se okupilo već više stotina ljudi!

Veliki doček na Trgu bana Jelačića!

Još uvijek se ne zna hoće li se u Zračnoj luci obratiti javnosti, prvi put nakon oslobađajuće presude, ili će to učiniti nešto kasnije na glavnom Trgu bana Jelačića gdje im braniteljske udruge pripremaju doček.



"Pripadnici specijalne policije i gardijskih brigada krenuli su na aerodrom kako bi dočekali naše generale. To je mala skupina ljudi koja ide pred njih i onda ćemo svi zajedno ići na Trg bana Jelačića. Pozivam sve građane, domoljube da se okupe na Trgu bana Jelačića", rekao je Media servisu Josip Klemm, predsjednik Udruge specijalne policije iz Domovinskog rata.

Na Trgu bana Jelačića slavlje već traje, nekoliko tisuća ljudi dočekuje generale!

"Razvijmo ponosno hrvatske barjake na našim domovima, ponesimo ih i na Jelačić plac, a Grad Zagreb je za sudionike dočeka osigurao 20.000 hrvatskih zastava koje će podijeliti organizatori dočeka: Udruga specijalne policije, Zbor udruga Gardijskih brigada i HVIDR-a Zagreb, a sve u čast naših generala, istinskih heroja Domovinskog rata", poručuje zagrebački gradonačelnik Milan Bandić.

Sve oko oslobađanja generala pratite na Indexu!

Foto: Željko Lukunić/ Pixsell